RBK ikke enig om Strandberg-salg
Rosenborg ble ikke enig med den tyrkiske klubben før overgangsvinduet stengte ved midnatt. - Vi ble enige om betingelsene i avtalen min, men klubbene ble ikke enige, sier Stefan Strandberg til VG.Han var da på vei tilbake til Norge etter at han dro til Tyrkia søndag. Han var meget imponert av det han hadde sett av klubbens fasciliteter og snakket med klubbens sportslige ledelse. Han fikk beskjed om at de hadde fulgt ham tett og han skjønte at treneren hadde god kontroll på ham. - Jeg har stor respekt for RBKS avgjørelse. De har opptrådt veldig ryddig i prosessen. Dessverre vil de ikke selge på nåværende tidspunkt. De verdsetter meg høyt og sier jeg er viktig for jakten påmedalje og Europacupspill. Det er godt å høre at de ønsker meg så sterkt, sier Strandberg.Sportslig leder og fungerende assistenttrener Erik Hoftun sier han skjønte hvor det bar mot slutten av forhandligene. - Budene kom aldri opp på det nivået vi forventer for en spiller av Strandbergs kvalitet. Det andre punktet var betalingsbetingelsene. Så selv om vi hadde blitt enige om sum hadde vi ikke akseptert betalingsbetingelsene. De var uten bankgaranti eller andre former for garantier og lå et stykke frem i tid, sier Hoftun til VG. Han sier klubbene kunne blitt enig hvis den tyrkiske klubben hadde vist større betalingsvilje. Overgangssummen var ikke langt unna et akseptabelt nivå for Rosenborg. Men hovedproblemet lå i manglende garantier.Adresseavisen skriver tirsdag at investorene som har hjulpet klubben med spillerkjøp brukte 15 millioner kroner på kjøpene av John Chibuike og Stefan Strandberg. Overgangsavtalen for Strandberg, som det ikke ble noe av, blir av avisen anslått til å være på drøye to millioner kroner. Sommerens overgang for Chibuike ha vært verdt litt mer. I så fall var det snakk om solide tap for investorene som også hadde sitt å si om overgangen. - Vi diskuterte tett med dem i hele går. De har selvfølgelig noe å si i forhold til overganger der de har bidratt. Det er vi som tar avgjørelsen, men vi lytter til dem. Var var enige om avgjørelsen, sier Hoftun.Strandberg sto over søndagens kamp mot Viking da han senere på dagen reiste til Tyrkia for å se på forholdene i klubben. - Jeg snakket med Kåre Ingebrigtsen før kampen og sa jeg kunne være med. Det var Kåre sin avgjørelse at jeg skulle stå over kampen, sier Strandberg. Han sier han ser frem mot høstsesongen og har tro på prosjektet til Ingebrigtsen.Det ble bråk i klubben tidligere i sommer da Strandberg nektet å spille en kamp for Rosenborg etter det som ble omtalt som en «kontraktsmessig tvist med klubben». - Jeg har aldri sagt at jeg vil bort. Det eneste jeg har sagt er at jeg har ambisjoner og legger ned mye trening for å spille på høyest mulig nivå. Absolutt alle i Norge drømmer å spille i en bedre liga. Det har vært klubber som har tatt kontakt, men jeg respekterer klubbens avgjørelse. Jeg sa det i fjor sommer og jeg sier det nå også. Jeg trives godt i Rosenborg, sier Strandberg.
Stefan Strandberg var enig med den tyrkiske klubben Eskisehirspor om den personlige avtalen. Men Rosenborg selger ikke forsvarsspilleren.